Íslandspóstur og Vodafone í samstarf í Borgarnesi Íslandspóstur hefur tekið að sér hlutverk þjónustuaðila Vodafone á Höfn í Hornafirði og Borgarnesi , samkvæmt nýjum samningi milli fyrirtækjanna . Samningurinn felur í sér að Íslandspóstur annast umsýslu á notendabúnaði fyrir viðskiptavini Vodafone ; afhendingu myndlykla , sim-korta og beina ( routera ) á umræddum stöðum . Þá mun Íslandspóstur selja Vodafone símtæki , 3G nettengla og hefðbundna startpakka sem innihalda SIM-kort , ný farsímanúmer og frelsis-inneignir . „ Bæði Íslandspóstur og Vodafone fagna samstarfinu , sem í senn eykur þjónustu við viðskiptavini Vodafone og skapar nýjan tekjugrunn fyrir Póstinn , sem rekur pósthús um allt land , “ segir í tilkynningu frá Vodafone .